.45-70

DoareKalibr.44Bro orinBloavezh krouidigezh1872Mare implijAbaoe 1873Doare douilhezbourledDoare skeiñe-kreizMuzulioùØ bannadell11,6 mmØ kolier12,2 mmØ korf an douilhez12,8 mmØ strad15,4 mmTevder ar strad1,8 mmHirder an douilhez53,5 mmHirder ar gartouchenn64,8 mmPerzhioù allPouez ar vannadellStumm orin implijet e arme SUA405 greunenn (26,24 g)Stummoù implijet e arme SUA e 1887Fuzuilh : 500 greunenn (32,40 g)Karabinenn : 405 greunenn (26,24 g)Stummoù all300 greunenn (19,44 g)Tizh o vont e-maez V0Etre 350 ha 693 m/sEnergiezh ar vannadellEtre 1.612 ha 4.676 JEmorsLRLezennRummad e Bro-C'hallC
Ar .45-70 Winchester, anvet ivez .45-70 Government, .45 Springfield, pe .45 Trap Door, a zo ur gartouchenn armoù-skoaz ijinet er Stadoù-Unanet e 1872. Hec'h anv kentañ e oa .45-70-405, abalamour d'he c'halibr (.45), d'he c'hargad poultr du (70 greunenn) ha da bouez he boled (405 greunenn). Er bloavezhioù 1880 e voe implijet gant arme ar Stadoù-Unanet stummoù .45-70-500 evit ar fuzuilhoù HAWKS Chuck, The Good Old .45-70 Government (lennet d'ar 04/10/2024), dezhe bannadelloù ponneroc'h, merket R. Ar gartouchenn implijet er c'harabinennoù, merket C, a chomas heñvel pouez he boled. Gellet a rae bezañ he douilhez e kouevr pe e laton .45-70 war Arme et Passion (lennet d'ar 04/10/2024).

 Implij 
Arme ar Stadoù-Unanet a implijas ar .45-70 adalek 1873 e fuzuilhoù evel ar Springfield M1873 pe ar Sharps. Kemeret e voe he flas en arme gant ar c'hartouchennoù .30-40 Krag, enne poultr divoged, e 1892. E dibenn an XIX kantved e chomas memestra poblek ar .45-70 evit ar chase e Norzhamerika, hag azasaet e voe evit ar poultr divoged ivez. Koll a reas tachenn adalek ar bloavezhioù 1930, met adalek kard diwezhañ an XX kantved e voe savet a-nevez armoù kambret e .45-70, pe e vijent kopiennoù armoù kozh evel ar Rolling Block pe ar Winchester 1886, pe armoù nevesoc'h evel ar Marlin 336. Diouzh ar c'hiz eo deuet ar c'halibr en-dro, ha muioc'h a armoù kambret evitañ a gaver hiziv-an-deiz evit er bloavezhioù 1880.

 Armoù bet kambret e .45-70 
 fuzuilh Sharps
 fuzuilh Chaffee Reece
 fuzuilh Springfield Model 1873 hag hec'h adstummoù
 fuzuilh Springfield Model 1884
 mindrailherez Gatling
 mindrailherez Gardner
 Liammoù diavaez 
  Taolenn ar munision war lec'hienn ar CIP
 Daveennoù 

Rummad:Munisionoù SUA
Rummad:Kalibroù armoù-tan